Publication: Magyar Közlöny
Issue: MK-2003-119 (Year: 2003, Number: 119)
Era: 1990-2004
Section: A 28/2003. (X. 18.) OM rendelet 1. számú melléklete
Paragraph Index: 260

5. A szakmai vizsga értékelése A szakmai elméleti vizsga értékelése: A szakmai írásbeli vizsga értékelése az egyes részfeladatokhoz meghatározott pontértékek összesítése alapján, elõre rögzített ponthatárok szerint történik. Sikeres (elég- 2003/119. szám séges) vizsgát tett az a jelölt, aki az összpontszám legalább 60%-át elérte. A szóbeli vizsgát egy érdemjeggyel kell értékelni, melyet a szóbeli vizsgatárgyakra kapott érdemjegyek számtani átlaga alapján kell meghatározni. Sikeres (elégséges) vizsgát tett az a jelölt, aki valamennyi vizsgatárgyból legalább elégséges érdemjegyet kapott. A vizsgázó szakmai elméletbõl kap osztályzatot, amelyet az írásbeli és a szóbeli vizsgarészekre kapott érdemjegyek számtani átlaga alapján kell meghatározni. Sikeres (elégséges) szakmai elméleti vizsgát tett az a jelölt, aki mind az írásbeli, mind a szóbeli vizsgarészekre legalább elégséges osztályzatot kapott. A szakmai gyakorlati vizsga értékelése: A gyakorlati vizsgafeladatok megoldását egy osztályzattal kell minõsíteni, melyet a részfeladatokra kapott érdemjegyek számtani átlaga alapján kell meghatározni. A gyakorlati vizsga akkor eredményes, ha a jelölt legalább elégséges osztályzatot ért el. A szakmai vizsga értékelése: Eredményes vizsgát tett az a jelölt, aki valamennyi vizsgarész követelményeit teljesítette. Eredménytelenség esetén csak azt a vizsgarészt kell megismételni, amelybõl elégtelen minõsítést kapott. Javítóvizsga — bármelyik vizsgarészt érintõen — csak a sikertelen vizsga napjától számított 30 napon túl tehetõ. V. Egyéb tudnivalók A szakképzés megkezdésének feltételei: — iskolai elõképzettség: érettségi vizsga, — szakmai alkalmassági követelményeknek kell megfelelni. * * *

Source: https://magyarkozlony.hu/hivatalos-lapok/ca38505e49e07941a98497f097f04936d9f5194b/dokumentumok/89f72cc36d3d4f1676edb90e0b2cff22bb805fb4/letoltes